JUMAL KÕNELEB
Tere tulemast meie seltsi.
Mina olen Jan Cedercreuz ja siin on mu veetlev abikaasa Joy.
Me töötame ühingus Agape Keskus, mille ülalpidamisel on
kristlik kool, lasteaed ja ring. Tegeleme igal päeval lastega.
Lisaks sellele püüame igapäevaselt tegutseda ka koos Jumalaga.
Meil on imetore töö ja see meeldib meile väga.
See televisioonitöö, mis nüüd peale suvepuhkust jälle jätkub,
kannab endas peamiselt samuti sõnumit, et meil on võimalus olla
iga päev koos Jumalaga.
Täna jätkamegi sellega, mida oleme kogu aeg rääkinud -
Jumal on hea Jumal, Ta hoolib meist ja on meile lähedal.
Viimati ka täna, kui alustasime koolipäeva imelise ülistuse ja
palvusega, laskus Püha Vaim laste üle nii imelisel moel.
Kas märkasid seda, Joy? - Jah.
Sellest tahame teile täna rääkida. Sellest, et Jumal on tõesti elav,
tõeline Jumal, kes pole kaugel ega kellel pole raske ligineda.
Ma olen hariduselt psühholoog, nagu ka mu imeline kaasa Joy,
me teeme ka hingehoiutööd ja oleme märganud,
et vähestel kristlastel on lähedane suhe Jumalaga.
See on üsna imelik. Ja ka väga kurb.
Mida see siis tähendab? Kas seda, et nii ongi hea olla?
Kas Jumal on kauge või on tõde siiski teistsugune?
Kas on tõde siiski see, et Jumal tahab olla meie lähedal?
Kui ma alustasin taas selle saate planeerimist, siis tegin,
nagu ikka teen - istun alati oma köögis laua taga ja ootan Teda.
Ta tuleb minu juurde.
Ma olen nii naljakas ja lapsemeelne usklik, et ma usun seda,
mida Piibel ütleb: kui me otsime Teda, kui me tuleme Tema ligi,
siis tuleb Tema meie ligi. Ta teeb seda tõesti.
Nüüd, kui küsisin Issandalt, mida Ta tahab, mida Ta mõtleb sellest
saatest, siis tundsin, et Ta on rõõmus ja innukas.
Ta on rõõmus selle üle, et Tema saab nähtavaks. Seda Ta soovib.
See on Tema plaan, mitte Jan ja Joy Cedercreuzi esile toomine.
See, et Tema saab rääkida ja muutuda nähtavaks.
See on minu ja Jani põhimõte. Me otsime Teda ja küsime Temalt,
nii hästi kui oskame. Muidugi me teeme ka vigu, oleme ju inimesed,
aga ehk teeme midagigi õigesti - ja siis räägime teile, mida oleme
õppinud ja kuulnud. See on nii lapsemeelselt lihtne.
Tundsin, et Ta ütleb: "Joy, on mõned asjad,
mida Ma tahan selle saate kaudu õpetada teile. Meile kõigile.
Selle saate kaudu tahab Ta õpetada meile mõningaid asju.
Esimene neist asjadest on nii lihtne tõde, kui see, et Ta elab.
Ta on elav Jumal.
Jeesus suri meie eest ristil. See oli võimas ja imeline.
Ta kandis meie patud ja haigused, meie üleastumised.
Suri meie vigade ja nõrkuste eest. Aga Ta ei jäänud sinna hauda.
Kolmandal päeval äratas Jumal Ta surnuist ja tänapäeval Ta elab.
Ta on elav Jumal.
Ta on elav Jumal, kes tegutseb. Ta on meiega koos ja tahab olla
meiega ühenduses. Iga päev. Just see muutis meie elu täielikult.
Ristiusust sai see, mis see peabki olema.
Paljud püüavad siiani kuidagi elada ja olla kristlased.
Kristlusest saab tegemine ja sooritamine.
Võetakse Piiblis nähtud tõotused ja püütakse olla Jumalale kõlblik,
et võiks neid vastu võtta. Püütakse täita kümmet käsku jne.
Võib-olla üritad ka sina, nagu mitmed kristlased, olla hea.
Vahel on meie usk püüd olla keegi. See pole parem
kui mistahes muu usk, kus püüeldakse millegi poole.
Püütakse olla oma jumalale meele järele või jõuda mingisse olekusse
või kuidagi jumalale lähemale.
Ristiusu tuum on see, et Jeesuse ristitöö ja nagu Joy ütles juba,
Tema ülestõusmise kaudu on Jumal tõeline ja meil on vaba pääs
Tema juurde. Tema on teinud meie eest kõik nii,
et meil võib olla elav suhe elava Jumalaga.
Nagu Joy ütles: Jumal elab tõesti ka tänapäeval.
Kui alustasime seda sügisveerandit koolis, oli mul täpselt sama tunne.
Palvetasin ja küsisin Issandalt: mida ma ütlen õpilastele esimese
koolipäeva avaaktusel? Issand ütles mulle:
"Ma tahaksin, et saaksin neile ütelda lihtsalt: Tere tulemast!"
Jeesus oli rõõmus selle üle, et kool jälle algas.
Mitte selle tõttu, et Ta saab jälle õppeaineid õpetada.
Ta teadis, et lapsed on suve nautinud ja teinud üht-teist.
Aga nüüd oli neil jälle võimalus kohtuda Temaga ja Temal nendega.
Jumal tõesti elab. Ta on tõeline.
Minu meelest Joh 14, 15. ja 16. ptk on imelised. Nagu olen mõistnud,
on see viimane kõne, mille Jeesus jüngritele pidas enne ristisurma.
Mõeldes, et Ta teab, et on ära minemas,
on jüngrid Temaga koos olnud ja sõltuvad täielikult Temast.
Ta hoolitseb nende eest, kui neil on nälg, siis Tema aitab ja
annab toitu, Ta näitab, kuhu tuleb minna, osutab teele,
jüngrid on Tema juures kaitstud ja nüüd on Ta ära minemas.
Ta teab, et Ta lüüakse risti. Ta on minemas ära.
Siis peab Ta viimase kõne. Need sõnad, mida Ta ütleb viimastes
Johannese evangeeliumi salmides, on tõesti tähtsad.
Neid tasub lugeda-uurida, et millised on sõnad, mida Ta tahab,
et mäletataks, kui ka midagi muud ei mäleta. Pidage need meeles.
Mida Ta ütleb? Loen Joh 14:18: "Ma ei jäta teid orbudeks,
ma tulen teie juurde." Loen veel eestpoolt, salm 16.
"Ja ma palun Isa ja ta annab teile teise Lohutaja,
et tema oleks teiega igavesti: Tõe Vaimu, keda maailm ei saa
võtta vastu, sest ta ei näe teda ega tunne teda ära.Teie tunnete ta ära,
sest tema jääb teie juurde ja on teie sees." Jeesus ütleb,
et sellest pole midagi, et Ta ära läheb. Ärge kartke.
Ma saadan teile teise kaitsja, Püha Vaimu, teiega olema igavesti.
Ta ütleb nii armsasti: "Te tunnete Teda."
Kuigi Püha Vaim polnud veel tulnud.
Kui Püha Vaim nelipühapäeval jüngrite peale langes,
polnud see mingi uus tutvus, sest Jeesus ja Püha Vaim on üks ja sama.
Issand oli taas nendega koos. Seesama Jumal oli nendega.
Seepärast ütleb Jeesus: "Ma ei jäta teid orbudeks."
Ta ei mõelnud sellega, et tuleb paarituhande aasta pärast tagasi,
vaid seda, et Pühas Vaimus, kes on Kristuse Vaim,
on Ta jälle koos nendega.
Johannes ütleb ka oma esimese kirja esimeses peatükis, salmist 3:
"Mida me oleme näinud ja kuulnud, seda me kuulutame ka teile,
et teilgi oleks osadus meiega. Meie osadus on osadus Isaga
ja tema Poja Jeesuse Kristusega.
Ja me kirjutame seda, et teie rõõm oleks täielik."
Johannes selgitab, miks ta seda kõike kirjutab.
Selleks, et lugejal - sinul ja minul, oleks osadus Isa ja Pojaga.
Kuidas on lood sinuga? On sul elav suhe Jumalaga?
Või on sinu suhe Jumalaga alles hapu otsimine ja lootmine?
Minul oli varem selline suhe. Üritasin kuidagi Jumalat leida.
Mõnikord paastudes, palvetades, Sõna lugedes. Mõtlesin, et kuidagi,
kui ma piisavalt saavutan ja olen eriti hea, siis ehk Jumal ilmutab
end ja tuleb minu juurde.
Mitmed usklikud elavad ikka veel sellises suhtes Jumalaga.
Nad püüavad erinevatel viisidel Jumalale lähemale pääseda.
Kas see käibki nii? Kas Jumal on nii kauge, et Teda on raske leida?
Kas vastab tõele väide, et Ta on nii püha, et ei saagi läheneda?
Mõni päev tagasi valmistasin seda saadet ette ja tundsin,
et Issand tahtis rõhutada seda, et põhjus, miks mitmed meist elavad
Jumalaga kaugsuhtes, on valeõpetuses ja vales infos.
Mitmel meil on ikka veel vale arusaam Jumalast.
Seepärast me kas ei julge Talle läheneda või mõtleme,
et Ta on nii kaugel, et ei kuuleks niikuinii. Sellest on kahju.
Meie teenistuse üks aluskirjakoht on metsik, aga hea - Jeremija 1:10:
"Vaata, ma panen su täna rahvaste ja kuningriikide üle,
kitkuma ja rebima, hävitama ja purustama, istutama ja rajama."
Tunneme, et Jumal on andnud meile ühe ülesandena valede arusaamade
lahti rebimise, hävitamise ja vale jumalakujutluse purustamise.
Kindlasti on ka meil valesid arusaamu, aga see,
mille teame õige olevat, on tõde, mis leidub Tema Sõnas,
ka see pole kõigile veel kohale jõudnud.
Selles Sõnas ei räägita Jumalast, kes on kauge ja ei hooli meist.
Meid on seetõttu kutsutud neid valesid mõtteid ära rebima
ja ehitama ja istutama tõde. Jumala Sõna on tõde.
Seda me tahamegi õpetada.
On imeline, et Jumal pole mingi pahur vanamees, kes vaikides
istub pilve peal ja mossitab. Ja mängib harfi.
Selline, kelle kohta me ei tea, mida Ta soovib, mõtleb või teeb.
Ettearvamatu, hirmus kauge ja kummaline.
Ta on tõepoolest elav Jumal, kes tahab meiega koos
ja meie lähedal olla.
Ta ei ole katkine või selline, mis ei tööta.
On kurb, et mitmed kristlased elavad Jumalaga,
kes justkui ei töötaks.
Mul on haiguseid, majanduslikke raskusi. Ma palvetan ja palvetan
ja kolgin seda Taevaust, aga midagi ei tundu juhtuvat.
Milles on asi? Kas Jumalal on midagi viga?
Tegelikult Jumal töötab. Temal ei ole midagi viga.
See on vale ettekujutus Jumalast.
Meile kõigile kuulub lähedane suhe Jumalaga,
milles saame kuulda Tema häält, saame tõelist abi Temalt
oma füüsilistele probleemidele, majanduslikele probleemidele,
abieluprobleemidele, lasteasjades jne. Ta on tõesti kohal ja aitab
päriselt täitsa tavalisel argipäeval. Toon sellise näite: mul on puur,
ja ma üritan sellega puurida, aga sellel on aku tühi.
Puurin ja puurin tulutult. Nagu Jumalal oleks patareid tühjad.
Mõnele tundub nii.
Tegelikult ei ole Jumalal patareid tühjaks saanud.
Jumal pole akutrell, mis ei tööta. Temas on energiat,
Ta on täis väge ja soovi aidata ning tulla su juurde ja su olukorda.
Temas on ülestõusmise vägi. Ta on nagu mees parimas eas.
Ta toimib ja on korras.
Sina, mina, kaameramehed, -tüdrukud ja me kõik võime õppida tundma,
kui vägev ja võimas on Jumal.
See on peamiselt meie südamel, sest meie leidsime
lähedase suhte Jumalaga, mis meie elu muutis.
Siis alles muutus me usuelu tõeliselt vägevaks.
Varem oli see ja on ilmselt teiegi jaoks otsesõnu lausa igav ja raske.
Tundub, et uskmatud elavad suuremas rõõmus kui meie.
Kas meil on selline Jumal? Kas Ta tahab, et me nii elaksime?
Vastupidi! Ta tahab, et Sa tõeliselt ELAD suure E-ga!
Kui õppisin Issandat tundma,imestasin, kuidas Ta alati julgustab,
armastab, toetab, innustab ja on täis elu, rõõmu ja vabadust.
Ta on tõesti meie lähedal.
Millest see vale arusaam tuleb? See võib tulla valest õpetusest
või sellest, et toetume liiga palju oma kogemustele.
Kui palvele ei tule vastust, siis mõtleme, et Jumal ei kuule meid.
On väga tähtis, et see, millesse Sa usud, ei põhineks sinu arvamusel
ega sinu kogemustel. Kõik sinu arvamused ja kogemused peaks
põhinema Jumala Sõnal. Mida Sõna ütleb?
Kui hakkasin uurima, kas piiblitegelastel oli Jumalaga
lähedane suhe või mitte, oli see põnev. Üldiselt räägitakse,
et Jeesus tuli tooma meid tagasi Isa lähedale, Ta vabastas patuorjusest,
kõigest, mis meid takistas Isa juurde tulemast. See on tõsi.
Aga kui vaatame Sõna tähelepanelikumalt, märkame,
et juba kaua aega enne seda oli mitmetel Jumala teenijatel lähedane
suhe Issandaga. See oli võimalik juba alguses. Loomulikult.
On selge, et Aadamal ja Eeval oli väga lähedane suhe Issandaga.
Piibel räägib esimestel lehekülgedel, et Jumal kõndis Eedenis
ja oli nende lähedal. Kuna Ta on armastus, siis loomulikult
on Ta lähedal. Kuna Ta on armastus, siis mõistagi Ta tahab olla
minu lähedal, Joy lähedal ja sinu lähedal.
Ta hoolib meist. Uurime teisi piiblitegelasi.
Näeme, et Piiblis leidub huvitavaid tegelasi pattulangemise järel.
Näiteks 1Moosese 5:22 ütleb: "Ja Eenok kõndis pärast
Metuusala sündimist koos Jumalaga kolmsada aastat, ja temale sündis
poegi ja tütreid. "Eenok oli Aadama järeltulija enne veeuputust.
Ta kõndis koos Jumalaga kolmsada aastat. Tema kohta räägitakse veel:
"Eenok kõndis koos Jumalaga, ja siis ei olnud teda enam,
sest Jumal võttis tema ära." Eenok käis koos Jumalaga peale
pattulangemist ja enne Jeesust. Enne Jeesuse tulekut.
Eenok käis koos Jumalaga ja oli nii lähedane, et Jumal võttis Ta ära,
ilma, et ta oleks kogenud füüsilist surma.
Ta on Taevas ja juba päras kaua.
Tema kaasaegsest, Noast, räägitakse sama.
1Moosese 6:9 "See on jutustus Noa soost: Noa oli üks õige mees,
täiesti vaga oma rahvapõlve seas; Noa kõndis koos Jumalaga."
Näeme, et juba enne veeuputust need, kes tõesti otsisid Jumalat,
leidsid Tema. Pattulangemisest hoolimata. Sellele vaatamata,
et nende patud ei olnud veel lunastatud Jeesuse vere kaudu.
Nad leidsid ikkagi ühenduse Jumalaga. Miks?
Sest Ta igatseb meie järele. Miks?
Sest Ta armastab meid. Ta tahab meiega koos olla.
Nii nagu see oli sellel ajal, nii see on ikka veel.
Nagu Joy alguses ütles - see, kes otsib, see leiab,
see, kes tõeliselt igatseb, see leiab. Võime näha,
kuidas Eenok ja Noa kogu, patust räsitud, langenud maailma keskel,
otsustasid siiski otsida Jumalat, kuni nad leidsid Ta.
Selles tahame ka sind julgustada - ükskõik, millised kogemused sul on,
ükskõik, mida sa usud või arvad, Jumal tahab olla sinu lähedal!
Ära anna alla enne kui sa Ta leiad!
Kui nende saadete vaatamine sind aitab - halleluuja!
Kui raamatu lugemine sind aitab, mis seda teemat käsitleb,
loe ja muretse see, mille pead hankima, aga leia see suhe!
Siis su elu alles algab! Kas pole nii, Joy? - On küll.
Jh10:11, 14 ütleb Jeesus: "Mina olen hea karjane. Hea karjane annab
oma elu lammaste eest... ja tunnen omi ja minu omad tunnevad mind."
Ja Jh 10:27 "Minu lambad kuulevad minu häält ja mina tunnen neid ja
nad järgnevad mulle." Me oleme Jumala lapsed, Tema lambad
ja me kuuleme Tema häält. Me tunneme Teda.
See on loomulik osa, mis kuulub igale usklikule. Igaühele.
Ka neile, kes ei ole veel usklikud. Ka nende järele igatseb Jumal sama
suure armastusega. Ka sind, kui sa veel ei tunne Jumalat
ega tea ristiusust eriti midagi, ega ole võtnud Jeesust vastu.
Sinule kuulub sama lähedane suhe. Just sind igatseb Ta
eriliselt enese juurde.
Võiksin jätkata seda nimekirja kuitahes kaua. Võiks rääkida
järgmised 2 tundi Taaveti lähedasest suhtest Jumalaga.
Prohvetitest rääkimata. Saamuel, Eelija, Eliisa, Jeremija.
Neil kõigil oli lähedane suhe Jumalaga. Ja eriti,
jõudes Uude Testamenti, näeme Jeesuse imelist eeskuju,
elades Isa lähedal.
Näeme, kuidas apostlid olid Jumala lähedal Püha Vaimu kaudu.
Vahe Vana ja Uue testamendi vahel on see, et Vana Testamendi ajal
kutsus Jumal teatud inimesi ja võidis neid,
Uue Testamendi kaudu on Ta kutsunud meid kõiki.
Igaüks, kes vaid Temasse usub, saab lähedasse osadusse Jumalaga.
Ka sina võid Teda tundma õppida!
Sellest räägime järgmisel korral edasi.
Loodetavasti see julgustas sind jälle Jumalat otsima
ja lähenema Talle julgesti.
Soovides toetada seda telekanalit, saad lisainfot www.tv7.ee
Toetades teletööd külvad Jumalale.
See tasub ennast alati ära. Lõpetuseks palvetame.
Tänu Taevane Isa, et Sa tõesti soovid olla meie lähedal.
Sa näitad seda oma Sõnas Piibli esilehelt viimaseni.
Issand, õnnista igat vaatajat! Tänan, et Sa puudutad just nüüd!
Tänan, Issand Püha Vaim, et Sa tõesti puudutad ja elavdad igaüht!
Püha Vaim, puuduta ja vabasta kõigest, mis seob!
Lohuta kurvastajaid, too rõõmu ja vabadust.
Me kuulutame täit elu, mille Sa, Jeesus, oled lunastanud meile!
Kuulutame seda igale vaatajale Jeesuse nimel.
Aamen. Olge õnnistatud!
TV7 arvelduskontod Swedbank 221048388411 SEB 10220109461019 Saaja: Taevas TV7